ไฟแนนเชียวไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

UT สุดเจ๋งแจกปันผลย้อนหลัง 7 ปี 
คณะกรรมการบริษัท ยูเนี่ยนอุตสาหกรรมสิ่งทอ (UT) จัดสรรเงินจ่ายเงินปันผลค้างจ่ายให้แก่ผู้ถือหุ้นบุริมสิทธิสะสม 7 ปี ตั้งแต่ปี 25462552 เป็นเงินทั้งสิ้น 147 ล้านบาท ให้แก่ผู้ถือหุ้นที่มีชื่ออยู่ในวันปิดสมุดทะเบียน ณ วันปิดโอนแต่ละปี
นอกจากนี้ ให้จัดสรรเป็นเงินปันผลระหว่างกาลให้กับผู้ถือหุ้นสามัญและผู้ถือหุ้นบุริมสิทธิที่มีชื่อในทะเบียนวันที่ 6 ก.ค. 2553 ในอัตราหุ้นละ 1 บาท เป็นเงิน 60 ล้านบาท 
คณะกรรมการมีความเห็นว่าบริษัทไม่ได้จ่ายเงินปันผลมาหลายปี เพราะมีผลการดำเนินงานขาดทุนต่อเนื่อง แต่เมื่อพิจารณาจากกำไรสุทธิถึง 430.32 ล้านบาท หรือ 9.45 บาทต่อหุ้น ของงบการเงินเฉพาะกิจการไตรมาสแรกสิ้นสุดวันที่ 31 มี.ค. แล้วพบว่าบริษัทมีความสามารถจ่ายเงินปันผลคงค้างได้ 
TTA ขายเงินลงทุนขาดทุน 237 ล้าน
บริษัท โทรีเซนไทย เอเยนต์ซีส์ (TTA) แจ้งการขายเงินลงทุนในโครงการเรือขุดเจาะ KM1 โดยบริษัท เมอร์เมด มาริไทม์ ได้รับเงินทั้งสิ้น 66.6 ล้านเหรียญสหรัฐ หรือประมาณ 2,149.18 ล้านบาท และคาดว่าจะขาดทุนจำนวน 7.35 ล้านเหรียญสหรัฐ หรือประมาณ 237.18 ล้านบาท 
“การขายเงินลงทุนครั้งนี้ ช่วยลดความเสี่ยงทางธุรกิจและเปิดโอกาสในการออกจากโครงการเรือขุดเจาะ KM1”
TRUBB เพิ่มทุนลูกบุก AFET
คณะกรรมการบริษัท ไทยรับเบอร์ลาเท็คซ์คอร์ปอเรชั่น (ประเทศไทย) หรือ TRUBB ได้มีมติอนุมัติให้เพิ่มทุนจดทะเบียนจาก 60 ล้านบาท เป็น 75 ล้านบาท ของบริษัท แอโกรเวลท์ ซึ่งเป็นบริษัทย่อยถือหุ้นทั้งหมด 100% ดำเนินธุรกิจเป็นโบรกเกอร์ในตลาดสินค้าการเกษตรล่วงหน้าแห่งประเทศไทย (AFET)
สำหรับวัตถุประสงค์ในการเพิ่มทุนของบริษัทย่อย เพื่อเพิ่มระดับเงินกองทุนสภาพคล่องสุทธิ (Adjusted Net Capital ANC) ซึ่งจะทำให้รับคำสั่งซื้อขายของลูกค้าในตลาด AFET ได้มากขึ้น